'Trulli: Toyota í slag við Renault og BMW'
Jarno Trulli kveðst vongóður um að Toyotaliðið blandi sér í baráttuna að baki Ferrari og McLaren um þriðja sætið í keppni bílsmiða á komandi vertíð. Hann segir nýja bílinn mun sprækari en keppnisbíl síðasta árs.
Í sjálfu sér hefur ekki farið mikið fyrir Toyota á æfingum vetrarins en nýir hlutir í yfirbyggingu bílsins gera Trulli bjartsýnni en áður á komandi keppnistíð.
"Ég veit ekki hvernig öðrum gengur en mér sýnist Ferraribíllinn mjög hraðskreiður. Sumir ganga svo langt að segja titilinn þegar frátekinn," sagði Trulli eftir æfingu í Barcelona í gær.
"Við munum sjá betur í [fyrsta móti] Melbourne hvert útlitið verður. Ég geri ráð fyrir að Ferrari og McLaren verði fremst liða og að baki þeim vona ég að Toyota blandi sér í slaginn, við Renault og BMW. Því vil ég alla vega trúa,7 sagði Trulli.
Toyota hlaut aðeins 13 stig í fyrra. Liðið bindur vonir við að TF108-bíllinn skili miklu betri árangri en hann er gjörbreyttur frá í fyrra; byggður á öðrum forsendum en forverarnir.
Trulli segist mun bjartsýnni fyrir komandi keppnistíð eftir að hafa unnið í bílnum í vetur. "Ég er ánægður því hann er tvímælalaust betri, sjálfstraustið er miklu meira nú. Fundin hefur verið lausn á fullt af vandamálum sem hrjáðu okkur í fyrra. Stöðugleikinn er meiri og hann er meðfærilegri. Enn má þó bæta hann og að því vinnum við á næstunni," sagði Trulli.
Jarno Trulli kveðst vongóður um að Toyotaliðið blandi sér í baráttuna að baki Ferrari og McLaren um þriðja sætið í keppni bílsmiða á komandi vertíð.
Nýir hlutir í yfirbyggingu bílsins gera Trulli bjartsýnni en áður á komandi keppnistíð.
Toyota hlaut aðeins 13 stig í fyrra.
Liðið bindur vonir við að TF108-bíllinn skili miklu betri árangri.
Hann er gjörbreyttur frá í fyrra; byggður á öðrum forsendum en forverarnir.
Trulli segist mun bjartsýnni fyrir komandi keppnistíð eftir að hafa unnið í bílnum í vetur.